बे जाथाया टिनसुकियानि सासे तरुन भुमिज मुंनि सुकान पुखुरि गामिनि सासे सुबुंआ टिनसुकियाव थांनायाव 4 मेआव गोमाना दंमोन । बिथांनि नखरनि सुबुंआ टिनसुकिया सदर पुलिस थानायाव 5 मेआव गोमानाय आरजलाइ होदोंमोन । 8 मे खालाराव पुलिसफोरा सासे मानसिनि गोथै देहा मोन्दोंमोन सुकनपुखुरिपुर गामि आरो नख’रनि सुबुंआ गोथै देहाखौ सिनायथिदोंमोनदि बियो तरुन भुमिज होनना । बे बुथारनायनि दायनिगिरिनि हेंथायै सा दाइन सुबुंखौ पुलिस बिफाना केस (627/21) सेकसन नं 302 आइ पि सि आरो सादाइन सुबुंखौ पुलिस बिफाना खाना पुलिस कास्तदियाव दैथायहरदोंमोन । 13 मे खालाराव तरुन भुमिजआ सोमोनांथावै न’ फारसे सौहैदोंमोन ‌जायगानि मानसिफोरा सोमोदोंमोन । बिनि अखा नायै मेजेजट्रेदजों सावरायना सा दाइन सुबुंखौ बेलाव बख’ना लाबोनायसै । दा सोंथिया जाखांफैयो बै मोननाय गोथै देहाया सोरनिमोन आरो मा बोरै गोरोन्थियै सिनायथिखौ गामि आरो नख’रनि सुबुंआ ?